Izvor: N1

U četvrtak, posljednjeg dana redovnog zasjedanja Hrvatski sabor će odlučivati o državnom proračunu za iduću godinu i 132 amandmana podnijeta na taj glavni finacijski dokument. Žestoka rasprava počela je odmah po početku sjednice.

Prvim proračunom koji je predložila vlada Andreja Plenkovića, planiraju se prihodi u iznosu od 121,6 milijardi kuna, rashodi od 128,4 milijarde kuna te deficit u iznosu od 6,8 milijardi kuna ili 1,9 posto BDP-a. Amandmani predviđaju povećanje rashoda za devet milijardi, a to nije moguće, poručila je potpredsjednica Vlade i ministrica gospodarstva Martina Dalić.

Vlada, a potom i zastupnici, odbili su amandman HDZ-ovih Zlatka Hasanbegovića i Brune Esih, koji su tražili da se za 13 milijuna kuna smanje sredstva namijenjena civilnom društvu i usmjere za socijalne i humanitarne programe koji se provode kroz nekoliko ministarstava.

Tijek rasprave iz minute u minutu pratimo na OVOM LINKU.

Peđa Grbin (SDP) prigovorio je VladI što nije osigurala novac u proračunu za Imunološki zavod, premda je obećala.

"U proračunu je predviđen veći iznos za Katoličku crkvu, a broj župa u Hrvatskoj je isti kao u veljači 2016. godine", kazao je SDP-ovac.

Ugovor o gospodarskim pitanjima između Hrvatske i Vatikana, podsjetimo, sklopljen 1998. godine, Ministarstvu financija nalaže da Hrvatskoj biskupskoj konferenciji direktno uplaćuje mjesečni iznos obračunat kako propisuje članak 6.: dvije prosječne bruto plaće u Hrvatskoj pomnožene s brojem župa.



Predsjednik Sabora Božo Petrov je kazao kako zbog prekoračenja vremena u obrazlaganju saborskih zastupnika više neće dati mogućnost da se glasa o nekom amandmanu ako obrazlagatelji budu i dalje kršili vremenske okvire.



N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.